Ing. Elena Podmaková, kontrolór obce Krakovany

Stanovisko hlavného kontrolóra k návrhu viacročného rozpočtu 

obce na roky 2013 – 2015 a k návrhu rozpočtu obce na rok 2013


V zmysle § 18f, odsek 1, písmeno c) zákona č. 369/1990 Zb. o obecnom zriadení v znení neskorších predpisov (ďalej len v z.n.p.) predkladám odborné stanovisko k návrhu viacročného rozpočtu obce na roky 2013 – 2015 a k návrhu rozpočtu obce na rok 2013, spracované na základe  predloženého návrhu viacročného rozpočtu na roky 2013 – 2015 a návrhu rozpočtu na rok 2013.

1.    Zákonnosť predloženého návrhu rozpočtu 

Návrh rozpočtu bol spracovaný v súlade so zákonom č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v z.n.p. a zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v z.n.p. 

Návrh rozpočtu zohľadňuje aj ustanovenia zákonov:

· č. 582/2004 Z. z. o miestnych daniach a miestnom poplatku za komunálny odpad a drobné stavebné odpady 

· č. 564/2004 Z. z. o rozpočtovom určení výnosu dane z príjmov územnej samospráve

· č. 597/2003 Z. z. o financovaní základných škôl, stredných škôl a školských zariadení v z.n.p. a ostatné súvisiace právne normy

· Návrh rozpočtu bol spracovaný v súlade so všeobecne záväznými nariadeniami obce

 
Návrh rozpočtu bol zverejnený v obci obvyklým spôsobom v zákonom stanovenej lehote, t.j. najmenej 15 dní pred jeho schválením v súlade s § 9 ods. 2 zákona č. 369/1990 Zb. o obecnom zriadení v z. n. p.  

2.  Metodická správnosť predloženého návrhu rozpočtu 

Návrh rozpočtu bol spracovaný podľa rozpočtovej klasifikácie v súlade s Opatrením MF SR č. MF/010175/2004-42, ktorým sa ustanovuje druhová, organizačná a ekonomická klasifikácia rozpočtovej klasifikácie v z.n.p., ktorá je záväzná pri zostavovaní rozpočtov územnej samosprávy. 

3.  Východiská tvorby návrhu rozpočtu 

Návrh rozpočtu vychádza z návrhu rozpočtu verejnej správy na roky 2013 – 2015 a  z vývoja hospodárenia obce v roku 2012 a v predchádzajúcich sledovaných rokoch.

4.  Tvorba návrhu rozpočtu 


Návrh rozpočtu je spracovaný podľa zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v z.n.p.  v členení podľa §9 ods. 1 citovaného zákona na:

a) rozpočet na príslušný rozpočtový rok – rok 2013, 

b) rozpočet na rok nasledujúci po príslušnom rozpočtovom roku -  rok 2014,

c) rozpočet na rok nasledujúci po roku, na ktorý sa zostavuje rozpočet podľa písmena b) – rok 2015.

Viacročný rozpočet na roky 2013 – 2015 je zostavený v rovnakom členení, v akom sa zostavuje rozpočet obce na príslušný rozpočtový rok. Rozpočet obce na príslušný rozpočtový rok je záväzný, rozpočty na nasledujúce dva rozpočtové roky nie sú záväzné, majú len orientačný charakter, ich ukazovatele sa spresňujú v ďalších rozpočtových rokoch. 

Viacročný rozpočet na roky 2013 – 2015 je  v súlade s § 10  ods. 3 až 7 zákona č.583/2004 Z. z. o rozpočtových pravidlách územnej samosprávy a o zmene a doplnení niektorých zákonov v z.n.p. vnútorne členený na:

a . bežný rozpočet, t.j. bežné príjmy a bežné výdavky,

b . kapitálový rozpočet, t.j. kapitálové príjmy a kapitálové výdavky,

c . finančné operácie.

Vo viacročnom rozpočte na roky 2013 – 2015 sú vyjadrené finančné vzťahy k ŠR v rámci financovania prenesených kompetencií štátu, finančné vzťahy k štátnym fondom, k zriadeným a založeným právnickým osobám a fyzickým osobám - podnikateľom a právnickým osobám, ktorým sa poskytujú prostriedky z rozpočtu, k  rozpočtom iných obcí a k rozpočtom vyšších územných celkov.


ZÁVER

Návrh rozpočtu obce vychádza z návrhu rozpočtu verejnej správy na roky 2013 – 2015 a  z vývoja hospodárenia obce v predchádzajúcom období. Rozpočet obce je navrhovaný ako vyrovnaný, v bežných výdavkoch na úrovni schváleného rozpočtu na roku 2012 v súlade s Memorandum o spolupráci pri uplatňovaní rozpočtovej politiky medzi Vládou SR a ZMOS.

Navrhovaný rozpočet obce na rok 2013:




Príjmy

Výdavky                                  

bežný rozpočet 

686 470,- Eur
 670 977,- Eur

kapitálový rozpočet                     0,- Eur
  30 000,- Eur

finančné operácie

  16 557,- Eur
    2 050,- Eur


SPOLU


703 027,- Eur 
703 027,- Eur

Odporúčam – neodporúčam obecnému zastupiteľstvu predložený návrh rozpočtu schváliť.








Ing. E. Podmaková, kontrolór obce

Krakovany 30. 11. 2012

